钦定古今图书集成/明伦汇编/闺媛典/第093卷 > 梁若鉴妻劳氏
## 钦定古今图书集成/明伦汇编/闺媛典/第093卷 > 梁若鉴妻劳氏

按《顺德县志》：“劳氏，新村人。早丧母，事继母至孝。年二
十，适龙头堡儒士梁若鉴。鉴父母及祖父母俱存，氏
事之惟谨。未一载，夫溺死，氏捐身以殉。先是鉴治麟
经就馆于外，氏家居偶得异梦，早候姑起，即以所梦
告曰：‘外馆宜备非常，愿遣仆侍伴焉’。次日，果闻夫变，
抚膺大恸曰：‘夫亡，吾何以独生死同日，葬同穴，吾愿
毕矣’。”戒侍女踵丧厨，检遗衣亲视。殓既毕，触棺而死。